stanford-oval/wikipedia huggingface dataset:
ตลาดพลู
การคมนาคม > อดีต

คลองบางหลวงและคลองแยกต่าง ๆ ในอดีตใช้เรือเป็นพาหนะเป็นหลัก บิดาของขุนวิจิตรมาตราซึ่งเป็นผู้พิพากษา มีบ้านอยู่เยื้องวัดเวฬุราชิณ เดินทางข้ามฝั่งมากรุงเทพ ใช้เรือจ้างส่วนตัวที่มีทาสแจว ใช้เวลาเพียง 20 นาที สำหรับราษฎรทั่วไป มีเรือรับจ้างวิ่งระหว่างตลาดพลูกับท่าเตียนและปากคลองตลาด รวมถึงไปคลองด่าน คลองภาษีเจริญ โดยเมื่อ พ.ศ. 2431 มีเรือกลไฟแล่นในคลองบางหลวง โดยเริ่มจากท่าเตียนไปยังตลาดพลู และต่อขยายไปยังวัดท่าข้าม นอกจากนี้ เมื่อ พ.ศ. 2453 มีบริษัทบางหลวง หรือคนสมัยนั้นเรียกว่า "เรือเมล์ขาว" วิ่งระหว่างตลาดพลูกับท่าน้ำราชวงศ์ ดำเนินงาน 10 ปี ก็ได้เลิกไป ปัจจุบันยังคงเห็นหลักฐานในการวิ่งเรือ คือ ศาลาท่าน้ำภิรมย์ภักดี อยู่หน้าวัดอินทาราม
ย่านตลาดพลูมีถนนสายเล็ก ๆ สายหนึ่ง ในสมัยรัชกาลที่ 5 เรียกว่า "ถนนตลาดพลู" กว้าง 3 ศอก ยาว 4 เส้น 4 วา ต่อมาเมื่อ พ.ศ. 2453 ได้มีการเรี่ยไรเงินจากราษฎรขยายออกไปเป็น 6 ศอก มีร่องน้ำสองข้าง ปูพื้นด้วยกระเบื้องซีเมนต์ขนาดใหญ่ พร้อมสร้างสะพานข้ามคูริมโรงบ่อนตลาดพลูและข้ามคลองสะพานบางน้ำชน พระยายมราชได้ทำพิธีเปิดถนนนี้ ได้ให้ชื่อว่า "ถนนสามัคคี" สำนักศิลปะและวัฒนธรรม มหาวิทยาลัยราชภัฏธนบุรี สันนิษฐานว่า ถนนสามัคคีนับตั้งแต่เชิงสะพานข้ามคลองบางน้ำชนตรงมาตามแนวถนนในซอยเทอดไท 16 จรดสะพานตลาดพลู ในอดีตมีรถลากหรือรถเจ๊ก ดำเนินงานโดยอาศัยอยู่โรงขัดแตะย่านตลาดพลู 3 คน น่าจะราว พ.ศ. 2426
การคมนาคม > ปัจจุบัน

ปัจจุบันผู้คนย่านนี้เดินทางทั้งทางบกและทางน้ำ ทางบกมีถนนสายหลักคือ ถนนเทอดไท หัวถนนต่อเนื่องกับถนนอินทรพิทักษ์ มีชุมนุมรถเมล์หลายสาย คือ สาย 4 (ท่าน้ำภาษีเจริญ-ท่าเรือคลองเตย) สาย 9 (ถนนกัลปพฤกษ์-สถานีรถไฟสามเสน) สาย 43 (โรงเรียนศึกษานารีวิทยา-เทเวศร์) สาย 111 วงกลมเจริญนคร และสาย 205 (กรมศุลกากร-เดอะมอลล์ท่าพระ) บริเวณที่กลับรถใต้สะพานฝั่งถนนรัชดาภิเษก รวมถึงยังมีรถซูบารุวิ่งระหว่างวัดสิงห์-ตลาดพลู วัดขุนจันทร์-กรุงธนบุรี-คลองสาน และตลาดพลู-โรงพยาบาลศิริราช ส่วนทางรถไฟวิ่งระหว่างวงเวียนใหญ่-มหาชัย การคมนาคมทางน้ำในคลองบางหลวง บริเวณประตูน้ำภาษีเจริญ มีเรือหางยาว ตั้งต้นที่ท่าพระจันทร์ ท่าช้าง ไปตามคลอง และมีเรือโดยสารคลองภาษีเจริญ วิ่งจากท่าเทียบเรือประตูน้ำภาษีเจริญไปจนถึงเพชรเกษม 69 รวมทั้งหมดจำนวน 15 ท่า ระยะทางประมาณ 11.50 กิโลเมตร
ทาเกชิ โตกูโตมิ

ทาเกชิ โตกูโตมิ (ญี่ปุ่น: 徳富 斌; โรมาจิ: Tokutomi Takeshi; เกิดวันที่ 13 พฤศจิกายน ค.ศ. 1941 —) เป็นนักกีฬาวอลเลย์บอลชายชาวญี่ปุ่น เขาได้เข้าร่วมการแข่งขันในกีฬาโอลิมปิกฤดูร้อน 1964
ในปี ค.ศ. 1964 เขาได้เป็นผู้มีส่วนสำคัญในการพาทีมชาติญี่ปุ่นเข้ารับรางวัลเหรียญทองแดง
แหล่งข้อมูลอื่น

第十九回　日本バレーボール栄光の日は再びくるのか？ เก็บถาวร 2007-09-09 ที่ เวย์แบ็กแมชชีน (ญี่ปุ่น)
Olympic report 1964 เก็บถาวร 2010-06-15 ที่ เวย์แบ็กแมชชีน
International Olympic Committee medal database
โรงแรมแกรนด์ ไฮแอท เอราวัณ

สำหรับโรงแรมในอดีต ดูที่ โรงแรมเอราวัณ
| โรงแรมแกรนด์ ไฮแอท เอราวัณ |
| --- | --- |
ด้านเหนือสุดของอาคารโรงแรม (ซึ่งเป็นที่ตั้งของศูนย์การค้า) โดยมีศาลพระพรหมเอราวัณอยู่ด้านหน้า
ที่ตั้งภายในกรุงเทพมหานคร
ข้อมูลทั่วไป
ที่ตั้ง: 494 ถนนราชดำริ แขวงลุมพินี เขตปทุมวัน กรุงเทพมหานคร  ประเทศไทย
พิกัด: 13°44′36.7709″N 100°32′25.7462″E﻿ / ﻿13.743547472°N 100.540485056°E﻿ / 13.743547472; 100.540485056
เปิดใช้งาน: 3 ธันวาคม พ.ศ. 2534
เจ้าของ: บริษัท โรงแรมเอราวัณ จำกัด โดย กลุ่มเอราวัณ และสหโรงแรมไทยและการท่องเที่ยว
ข้อมูลทางเทคนิค
จำนวนชั้น: 22
การออกแบบและการก่อสร้าง
สถาปนิก: รังสรรค์ ต่อสุวรรณ
ข้อมูลอื่น
จำนวนห้อง: 380
จำนวนห้องชุด: 6
จำนวนร้านอาหาร: 9
เว็บไซต์
https://www.hyatt.com/en-US/hotel/thailand/grand-hyatt-erawan-bangkok/bangh/home/thai
โรงแรมแกรนด์ ไฮแอท เอราวัณ (อังกฤษ: Grand Hyatt Erawan Hotel) เป็นโรงแรมหรูในพื้นที่แขวงลุมพินี เขตปทุมวัน กรุงเทพมหานคร เปิดให้บริการเมื่อ พ.ศ. 2534 สร้างบนพื้นที่เดิมของโรงแรมเอราวัณ บริเวณหัวมุมทิศตะวันออกเฉียงใต้ของแยกราชประสงค์ โดยเป็นการร่วมทุนระหว่างกลุ่มเอราวัณ กับ บจก. สหโรงแรมไทยและการท่องเที่ยว ซึ่งเป็นรัฐวิสาหกิจในสังกัดกระทรวงการคลัง และบริหารงานโดยกลุ่มโรงแรมและรีสอร์ทไฮแอท อาคารโรงแรมออกแบบโดยรังสรรค์ ต่อสุวรรณ โดยใช้สถาปัตยกรรมหลังสมัยใหม่ผสมกับความเป็นไทยแบบดั้งเดิม และมีศูนย์การค้า เอราวัณ แบงค็อก รวมถึงศาลพระพรหมอีกด้วย
ประวัติ

จากการที่ โรงแรมเอราวัณ กิจการของรัฐบาล ซึ่งสร้างขึ้นก่อตั้งขึ้นที่มุมตะวันออกเฉียงใต้ของ สี่แยกราชประสงค์ ตั้งแต่ พ.ศ. 2499 ไม่สามารถแข่งขันกับโรงแรมเอกชนอื่น ๆ ได้ บจก. สหโรงแรมไทยและการท่องเที่ยว ซึ่งเป็นรัฐวิสาหกิจในสังกัดกระทรวงการคลัง จึงได้ตัดสินใจที่จะรื้อถอนโรงแรมและสร้างใหม่ในลักษณะกิจการร่วมค้า
หลังจากเจรจามาสองปี บริษัท อัมรินทร์ พลาซ่า จำกัด (ปัจจุบันรู้จักกันในชื่อ ดิ เอราวัณ กรุ๊ป) ซึ่งเพิ่งเปิดศูนย์การค้าอัมรินทร์ พลาซ่า เมื่อปี พ.ศ. 2528 เป็นผู้ได้รับสิทธิ์พัฒนาและบริหารโรงแรม โดยลงนามในสัญญาเมื่อ พ.ศ. 2530 บริษัทที่จัดตั้งขึ้นเพื่อบริหารโรงแรมเอราวัณโฉมใหม่นั้น มีอมรินทร์พลาซ่าถือหุ้นสองในสาม และสหโรงแรมไทยฯ ถือหุ้นส่วนที่เหลือ ซึ่งรวมถึงสัญญาเช่าที่ดินสามสิบปี  อิศรา วงศ์กุศลกิจ ซีอีโอของอัมรินทร์ฯ ได้เชิญผู้ช่วยศาสตราจารย์รังสรรค์ ต่อสุวรรณ ที่ออกแบบอัมรินทร์ พลาซ่า ให้เป็นผู้ออกแบบโครงการ ทั้งสองได้พบกับเจ้าหน้าที่ของรัฐบาลพลเอกเปรม ติณสูลานนท์ หลายครั้งในระหว่างการออกแบบโครงการ รังสรรค์ดูแลการออกแบบอาคารส่วนใหญ่ของการโครงการ รวมถึงการตลาดของโรงแรมด้วย
สำหรับโรงแรมแห่งใหม่นี้ รัฐบาลต้องการการออกแบบที่มีองค์ประกอบแบบไทย และรังสรรค์ได้นำเสนอแบบที่ผสมผสานลักษณะแบบไทยดั้งเดิมที่พบในพระราชวังและวัดในศาสนาพุทธ ข้อเสนอเดิมของเขาที่จะเคารพความเป็นไทย ถูกโจมตีเนื่องจากเป็นการไม่เคารพสิ่งศักดิ์สิทธิ์ และรังสรรค์ก็ยินยอมตามคำร้องขอของเจ้าของโครงการที่จะตัดองค์ประกอบหลายอย่าง ผลที่ได้คือการออกแบบแบบหลังสมัยใหม่ที่คล้ายกับของอัมรินทร์พลาซ่า แต่ด้วยแรงบันดาลใจแบบตะวันตก-ประวัติศาสตร์แทนที่ด้วยองค์ประกอบแบบไทยดั้งเดิม เสาสี่เหลี่ยมขนาดมหึมาที่มองเห็นได้ชัดเจนที่สุด โดยมีการย่อมุมและหัวเสาในรูปแบบของสถาปัตยกรรมวัด
ดิ เอราวัณ กรุ๊ป ได้นำเข้าสู่ตลาดหลักทรัพย์ไทยในปี พ.ศ. 2531 เพื่อระดมทุนสำหรับโครงการนี้ เนื่องจากเป็นการลงทุนครั้งแรกในธุรกิจโรงแรม บริษัทจึงเลือกที่จะวางตำแหน่งให้เป็นโรงแรมระดับ 5 ดาวเพื่อสร้างฐานที่มั่นในอุตสาหกรรม โดยบริษัทได้ร่วมกับกลุ่มโรงแรมและรีสอร์ทไฮแอท ในการบริหารโรงแรมดังกล่าว โดยใช้ชื่อ "โรงแรมแกรนด์ ไฮแอท เอราวัณ" อาคารโรงแรมเริ่มก่อสร้างในปี 2531 และเปิดเมื่อปลายปี 2534
โรงแรมได้รับการปรับปรุงใหม่หลายครั้ง รวมถึงการเพิ่มห้องสปาในปี 2548 และการปรับปรุงห้องพักทั้งหมดครั้งใหญ่ในปี 2555 รวมถึงสิ่งอำนวยความสะดวกสำหรับการประชุมและจัดงานต่าง ๆ
การบริหารงาน

เจ้าของโรงแรมแกรนด์ ไฮแอท เอราวัณ คือ บริษัท โรงแรมเอราวัณ จำกัด ซึ่ง ณ ปี 2553 ถือหุ้นร้อยละ 73.6 โดย ดิ เอราวัณ กรุ๊ป และร้อยละ 26.4 โดย บจก.สหโรงแรมไทยและการท่องเที่ยว  โรงแรมซึ่งบริหารงานโดยไฮแอท ใช้การเสนอราคาเป็นดอลลาร์สหรัฐ อันเป็นผลจากการช่วยป้องกันความสูญเสียอันเนื่องมาจากค่าเงินบาทที่อ่อนลงจากวิกฤตการเงินในเอเชียในปี 2540
ในปี 2558 ธุรกิจโรงแรมแกรนด์ ไฮแอท เอราวัณ คิดเป็น 25% ของรายได้ของกลุ่มดิ เอราวัณ โรงแรมได้รับผลกระทบจากเหตุระเบิดที่ศาลพระพรหมเอราวัณที่อยู่ใกล้เคียงในปี 2558  และการระบาดของโรคโควิด-19 โดยเฉพาะอย่างยิ่งในปี 2563-2564 เนื่องจากกลุ่มธุรกิจของทางโรงแรมพึ่งพาแขกต่างชาติมากกว่าร้อยละ 80
สิ่งอำนวยความสะดวก

โรงแรมแกรนด์ ไฮแอท เอราวัณ มีห้องพัก 380 ห้อง ส่วนใหญ่ตั้งอยู่ในอาคารสูง 22 ชั้น และมีห้องพัก 6 ห้องเป็น "กระท่อมสปา" สไตล์รีสอร์ท ตั้งอยู่บนดาดฟ้าของส่วนโพเดียม 5 ชั้น ในบริเวณเดียวกับไอยสวรรค์เรสซิเดนเชียลสปาแอนด์คลับ และสระว่ายน้ำ โรงแรมมีร้านอาหารและบาร์ 9 แห่ง ซึ่งรวมถึงเอราวัณทีรูม นอกจากนี้ยังมีสิ่งอำนวยความสะดวกสำหรับธุรกิจจัดประชุม มีห้องแกรนด์บอลรูมที่จุได้ 1,500 คน และห้องจัดเลี้ยงในธีม "เดอะ เรสซิเดนซ์" และ "เดอะ แคมปัส"  ล็อบบี้ตั้งอยู่ในห้องโถงใหญ่ที่มีเสาสูงตระหง่าน ตกแต่งด้วยงานศิลปะโดยศิลปินไทยร่วมสมัยที่มีชื่อเสียง
นิตยสารการท่องเที่ยวโฟดอส์ ให้ความเห็นว่า "โรงแรมแห่งนี้มอบบริการ คุณภาพ และสิ่งอำนวยความสะดวกที่ดีที่สุด และเหมาะสมกับราคาสำหรับทุกคนอย่างแท้จริง"  ด้านนิตยสารนิวยอร์กกล่าวว่า กระท่อมสปาคือ "ความลับที่ดีที่สุดของกรุงเทพฯ สำหรับความหรูหราที่ทันสมัย"
ทางตอนเหนือสุดของอาคารโรงแรมเป็นศูนย์การค้าบูติกชื่อเอราวัณ แบงค็อก พื้นที่ 13,000 ตารางเมตร เปิดดำเนินการในปี 2548 ซึ่งมาแทนที่ห้างสรรพสินค้าโซโก้ ศูนย์การค้าและโรงแรมเชื่อมต่อกันด้วยทางเดินลอยฟ้าไปยังสถานีชิดลมของรถไฟฟ้าบีทีเอส ตลอดจนห้างสรรพสินค้าและสถานประกอบการอื่น ๆ อีกหลายแห่งในย่านราชประสงค์
ในเขตโรงแรมบริเวณหัวมุมสี่แยกราชประสงค์ เป็นที่ตั้งของศาลพระพรหมเอราวัณ ซึ่งสร้างขึ้นพร้อมกับโรงแรมเอราวัณเดิมในความพยายามที่จะปัดเป่าสิ่งโชคร้ายที่รบกวนการก่อสร้าง ศาลแห่งนี้กลายเป็นสถานที่สำคัญทางจิตวิญญาณที่มีชื่อเสียง ซึ่งได้รับความนิยมในการสักการะบูชา แม้โรงแรมเดิมจะถูกรื้อถอน ก็ยังมีการรักษาศาลพระพรหมไว้จนกระทั่งโรงแรมใหม่สร้างเสร็จและเปิดให้บริการอีกครั้ง
แหล่งข้อมูลอื่น

เพจโรงแรมที่เว็บไซต์ทางการของไฮแอท เก็บถาวร 2022-05-23 ที่ เวย์แบ็กแมชชีน
เพจโรงแรมที่เว็บไซต์ทางการของ ดิ เอราวัณ กรุ๊ป
รังสรรค์ ต่อสุวรรณ ใช้องค์ประกอบตกแต่งกรีก-โรมันในการออกแบบ ศูนย์การค้าเกษรอัมรินทร์ (ซ้าย) และใช้เสาทรงไทยสำหรับแกรนด์ ไฮแอท เอราวัณ (ขวา)
อาคารโรงแรมสูง 22 ชั้นตั้งตระหง่านเหนือโพเดียม
ปลาฝักพร้า

ความหมายอื่น: สำหรับปลาชนิดอื่นที่เป็นปลาน้ำเค็ม ดูได้ที่ ปลาดาบลาว
| ปลาฝักพร้า |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Cyprinidae
สกุล:: Macrochirichthys Bleeker, 1860
สปีชีส์:: M.  macrochirus
ชื่อทวินาม
Macrochirichthys macrochirus (Val. in Cuv. & Val., 1844)

ชื่อพ้อง
  Leuciscus macrochirus Valenciennes, 1844  Leuciscus uranoscopus Bleeker, 1851  Macrocheirichthys laosensis Fowler, 1934  Macrochirichthys snyderi Fowler, 1905 
ปลาฝักพร้า (อังกฤษ: Freshwater wolf herring, Sword minnow, Long pectoral-fin minnow; ญี่ปุ่น: カショーロバルブ; ชื่อวิทยาศาสตร์: Macrochirichthys macrochirus) ปลาน้ำจืดชนิดหนึ่งในวงศ์ปลาตะเพียน (Cyprinidae)
มีลักษณะลำตัวยาวและแบนข้างคล้ายมีดดาบ ท้องเป็นสันแคบ ตาโต ปากกว้างเฉียงขึ้นด้านบน ปลายปากล่างโค้งเข้าเล็กน้อยคล้ายตะขอ ลำตัวสีเงินวาว ครีบใส ครีบอกใหญ่และยาวแหลม ครีบท้องและครีบหลังเล็ก แต่ครีบก้นมีฐานครีบยาว ครีบหางเว้าลึกและปลายมน โคนครีบหางมีแต้มสีคล้ำ ขนาดประมาณ 20–60 เซนติเมตร จัดเป็นปลาเพียงชนิดเดียวเท่านั้นที่อยู่ในสกุล Macrochirichthys
เป็นปลาล่าเหยื่อ มักหากินบริเวณใกล้ผิวน้ำ เป็นปลาที่ว่ายน้ำเร็วมาก อาหารได้แก่ ปลาขนาดเล็กจำพวกปลาซิวและแมลง พบในแหล่งน้ำหลากและแม่น้ำขนาดใหญ่ในภาคกลาง, ภาคอีสาน เช่น แม่น้ำเจ้าพระยา, แม่น้ำโขง ในภาคใต้พบเฉพาะภาคใต้ฝั่งตะวันออกเท่านั้น และพบได้จนถึงประเทศอินโดนีเซีย
เป็นปลาที่อาศัยอยู่ในแหล่งน้ำสะอาด ปัจจุบันอยู่ในสถานภาพใกล้สูญพันธุ์ เพราะสภาพแวดล้อมที่อยู่ถูกทำลายไปประกอบกับปริมาณปลาที่พบในธรรมชาติมีน้อยมาก จึงไม่ทำให้เป็นที่นิยมในการประมง
ปลาฝักพร้า ยังมีชื่อเรียกอื่นที่เรียกต่างออกไป เช่น "ปลาท้องพลุ", "ปลาดาบลาว", "ปลาดาบญวน", "ปลาโกร๋ม" เป็นต้น
แหล่งข้อมูลอื่น

รูปและข้อมูลปลาฝักพร้า
ทีเคโอ กรุป โฮลดิงส์

| --- | --- |

ชื่อทางการค้า: TKO
ประเภท: บริษัทมหาชนจำกัด
การซื้อขาย: NYSE: TKO 
อุตสาหกรรม: มวยปล้ำอาชีพ ศิลปะการต่อสู้แบบผสม สื่อส่งผ่านสัญญาณต่อเนื่อง
ก่อนหน้า: ดับเบิลยูดับเบิลยูอี Zuffa
ก่อตั้ง: 12 กันยายน 2023; 14 เดือนก่อน (2023-09-12)
ผู้ก่อตั้ง: Ari Emanuel วินซ์ แม็กแมน
สำนักงานใหญ่: นครนิวยอร์ก, สหรัฐ อเมริกา
พื้นที่ให้บริการ: ทั่วโลก
บุคลากรหลัก: วินซ์ แม็กแมน (Executive chairman) Ari Emanuel (ประธานเจ้าหน้าที่บริหาร)
ผลิตภัณฑ์: Broadcasting Films Finance Home video Live events Merchandise Music Publishing Streaming network service Television
บริการ: Licensing
เจ้าของ: เอนเดฟเวอร์ (51%)  วินซ์  แม็กแมน (34%)
แผนก: WWE Ultimate Fighting Championship
เว็บไซต์: tkogrp.com
ทีเคโอ กรุป โฮลดิงส์ (อังกฤษ: TKO Group Holdings) เป็นกลุ่มบริษัทสื่อที่ก่อตั้งโดยเอนเดฟเวอร์ โดยเป็นส่วนหนึ่งของการควบรวมกิจการระหว่างดับเบิลยูดับเบิลยูอี และ Zuffa ซึ่งเป็นบริษัทแม่ของอัลติเมทไฟต์ติงแชมเปียนชิพ หลังจากการควบรวมกิจการเสร็จสิ้นเมื่อวันอังคารที่ 12 กันยายน 2023 ทั้ง WWE และ UFC จะกลายเป็นเป็นแผนกหนึ่งภายใต้ร่มธงของทีเคโอ
การควบรวมกิจการครั้งนี้นับเป็นครั้งแรกที่ WWE ไม่ได้ถือหุ้นส่วนใหญ่โดยตระกูลแม็กแมน ซึ่งก่อตั้งบริษัทและเป็นเจ้าของมานานกว่า 70 ปี
แฟนตาซีบอยส์

| แฟนตาซีบอยส์ |
| --- | --- |
เป็นที่รู้จักกันในชื่อ: มายทีนเอจบอย

ฮันกึล: 소년판타지 – 방과후 설렘 시즌2
ความหมายตามตัวอักษร: Boy Fantasy – After School Excitement Season 2
อาร์อาร์: Sonyeonpantaji – banggwahu seollem sijeun2 
เอ็มอาร์: Sonyŏnp'ant'aji – panggwahu sŏllem shijŭn2 
 
ประเภท: การแข่งขันเรียลลิตี้
กำกับโดย: ฮัน ดง-ช็อล
พิธีกร: ชังมิน
ดนตรีแก่นเรื่องเปิด: "FANTASY"
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 11
การผลิต
ผู้อำนวยการผลิต: คัง ย็อง-ซัน
บริษัทผู้ผลิต: เอ็มบีซี ฟังกีสตูดิโอ เนเวอร์ พอกเกตดอลสตูดิโอ
ออกอากาศ
เครือข่าย: เอ็มบีซี
ออกอากาศ: 23 มีนาคม ค.ศ. 2023 (2023-03-23) – 8 มิถุนายน ค.ศ. 2023 (2023-06-08)
การแสดงที่เกี่ยวข้อง
มายทีนเนจเกิร์ล
แฟนตาซีบอยส์ (เกาหลี: 소년판타지 – 방과후 설렘 시즌2; อังกฤษ: Fantasy Boys) เป็นรายการแข่งขันเรียลลิตี้ของเกาหลีใต้ ที่กำลังจะมีขึ้นซึ่งสร้างขึ้นโดยเอ็มบีซี มีกำหนดออกอากาศทางเอ็มบีซีในวันที่ 30 มีนาคม ค.ศ. 2023 และจะออกอากาศทุกวันพฤหัสบดี เวลา 22:00 น. (เวลาในเกาหลีใต้) ในการประกาศผลครั้งสุดท้ายผู้เข้าแข่งขันที่มีคะแนนสูงสุด 12 อันดับแรกจะได้เดบิวต์เป็นบอยแบนด์วงใหม่ในนาม แฟนตาซีบอยส์
แนวคิด

รายการนี้เป็นโครงการระดับโลกสำหรับการก่อตั้งกลุ่มบอยแบนด์เคป๊อปที่มีความสามารถ ซึ่งประกอบด้วยเด็กฝึกหัดจากทั่วโลก
ในเดือนมิถุนายน ค.ศ. 2022 ฟังกีสตูดิโอได้ประกาศการผลิตรายการ "อาฟเตอร์สคูลเอ็กไซต์เมนต์" ฉบับผู้ชายและเริ่มการประชุมกับต้นสังกัดวงการบันเทิง 53 แห่ง บริษัทผู้ผลิตยังกล่าวเพิ่มเติมว่าการเปิดตัวของวงบอยแบนด์ใหม่จะดำเนินผ่านเกมและตัวละครในเว็บตูน เกม เนื้อหาดิจิทัล และเอ็นเอฟที (NFT; Non-Fungible Token) ไปพร้อมกัน
ในเดือนกรกฎาคม ค.ศ. 2022 มีการจัดออดิชั่นและมีผู้เข้ารับการฝึกอบรมมากกว่า 1,000 คนจากทั่วโลก รวมถึงญี่ปุ่น จีน สหรัฐ ไทย ฯลฯ จากนั้นตั้งแต่วันที่ 18 พฤศจิกายนถึง 31 ธันวาคม ค.ศ. 2022 ผู้เข้าแข่งขันถูกคัดเลือกสำหรับเด็กผู้ชายทุกคนที่มีอายุ 14 ปีขึ้นไปโดยไม่คำนึงถึงสัญชาติ
ผู้ดำเนินรายการ

พิธีกร: ชังมิน
ครูประจำชั้น (หรือที่เรียกว่าพี่เลี้ยง) ได้แก่
ชัง อู-ย็อง
ช็อน โซ-ย็อน
จิน-ย็อง
คัง ซึง-ยุน
ครูสอนแร็ป:
ฮันแฮ
เคบี
ครูสอนร้อง:
จิน-ย็อง
พัก ซู-มิน
ช็อง อุง-มิน
ครูสอนเต้น:
ยู กวัง-ย็อล
อี กวัง-แท็ก
ผู้เข้าแข่งขัน

ความหมายของสี
| --- | --- |
      : สมาชิกวงแฟนตาซีบอยส์
      : ถูกคัดออกในรอบสุดท้าย
      : ถูกคัดออกจากการแข่งขันในรอบรองสุดท้าย
      : ถูกคัดออกจากการแข่งขันในรอบที่ 4
      : ถูกคัดออกจากการแข่งขันในรอบที่ 3
      : ถูกคัดออกจากการแข่งขันในรอบที่ 2
      : ถูกคัดออกจากการแข่งขันในรอบแรก
      : ออกจากการแข่งขัน
| 55 ผู้เข้าแข่งขัน      > เกรด 1 |
| --- | --- | --- | --- | --- |
| ยู จุนวอน  (유준원) | ฮง ซองมิน  (홍성민) | อี ฮันบิน  (이한빈) | ฮิคาริ  (ヒカリ) / (히카리) | เค-โซล  (苏尔) / (소울) |
| คิม อูซอก  (김우석) | ฮิคารุ  (ヒカル) / (히카루) | ฮวัง แจมิน  (황재민) | คัง แดฮยอน  (강대현) | แท ซอน  (태선) |
| คัง ฮยอนอู  (강현우) | คัง อีรัง  (강이랑 | คิม แดฮี  (김대희) | จอง ดึลแฮซล  (정든해솔) |  |
เกรด 2
| คิม กยูแร  (김규래) | โอ ฮยอนแท  (오현태) | หลิง ฉี  (凌崎) / (링치) | คัง มินซอ  (강민서) | เคย์ดัน  (카에단) |
| ฮา ซอกฮี  (하석희) | กึม จินโฮ  (금진호) | แซนต้า  (산타) | คิม บอมจุน  (김범준) | นัม ซึงฮยอน  (남승현) |
| พัค ฮยองกึน  (박형근) | ซอ ซังอู  (서상우) | ซอง ดูฮยอน  (송두현) | ชิริว  (シリュウ) / (시류) | คิม ซึงจุน  (김승준) |
| ไอวาน  (蔡弘燁) / (아이반) | ชเว มินซอ  (최민서) | พัค มินกึน  (박민근) | แพ แจโฮ  (배재호) | มุน ฮยอกจุน  (문혁준) |
ฮินาตะ  (ヒナタ) / (히나타): 
เกรด 3
| มุน ฮยอนบิน  (문현빈) | ยูมะ  (ユウマ) / (유우마) | ฮายาโตะ  (ハヤト) / (하야토) | จิน มยองแจ  (진명재) | แดเนียล ฮยอนอู  ลาชาเปล (복다니엘) |
| คิม กยูฮยอน  (김규현) | ทีเค  (티케이) | ยาย่า  (ยอด) / (야야) | แพ ซึงยุน  (배승윤) | โช ยอนอู  (조연우) |
| ฮา แจมิน  (하재민) | จอน บยองชอล  (전병철) | จอง โบมุน  (정보문) | จอง กูฮยอน  (정구현) | คัง ซอนจุน  (강선준) |
| หลง กั๋วฮ่าว  (龙国豪) / (롱궈하오) | มุน แจยอง  (문재영) | นัม จินมยอง  (남진명) | โอ บยองยอง  (오병용) | พัค ซองมิน  (박성민) |
อันดับ

เข้าสู่ 12 อันดับครั้งแรก
| # | Ep>  2 | Ep>  5 | Ep> 7 | Ep> 8 | Ep> 10 | Ep> 11 |
| --- | --- | --- | --- | --- | --- | --- |
| 1 | แซนต้า  | ฮง ซอง-มิน   (2) | ฮง ซอง-มิน   () | ฮง ซอง-มิน   () | ยู จุน-วอน   (1) | ยู จุน-วอน   () |
| 2 | ยู จุน-วอน  | ยู จุน-วอน   () | ยู จุน-วอน   () | ยู จุน-วอน   () | ฮง ซอง-มิน   (1) | คิม กยู-แร   (13) |
| 3 | ฮง ซอง-มิน  | ฮิคาริ   (5) | อี ฮัน-บิน   (14) | แท ซอน   (3) | คิม อู-ซอก   (2) | ฮง ซอง-มิน   (1) |
| 4 | ยาย่า  | เค-โซล   (3) | โอ ฮยอน-แท   (6) | ฮิคารุ   (7) | ฮิคารุ   () | โอ ฮยอน-แท   (10) |
| 5 | มุน ฮยอน-บิน  | หลิง ฉี   (5) | มุน ฮยอน-บิน   (3) | คิม อู-ซอก   (10) | เค-โซล   (7) | อี ฮัน-บิน   (3) |
| 6 | แท ซอน  | แซนต้า   (5) | แท ซอน   (3) | มุน ฮยอน-บิน   (1) | ฮิคาริ   (8) | หลิง ฉี   (1) |
| 7 | เค-โซล  | คัง แดฮยอน   (10) | เค-โซล   (3) | หลิง ฉี  (1) | หลิง ฉี   () | คัง มิน-ซอ   (4) |
| 8 | ฮิคาริ  | มุน ฮยอน-บิน   (3) | หลิง ฉี   (3) | คัง แด-ฮยอน   (4) | อี ฮัน-บิน   (15) | ฮิคาริ   (2) |
| 9 | ยูมะ  | แท ซอน   (3) | คัง มิน-ซอ   (7) | แซนต้า   (20) | แท ซอน   (6) | เค-โซล   (4) |
| 10 | หลิง ฉี  | โอ ฮยอน-แท   (9) | คิม กยู-แร   (4) | คิม กยู-แร   () | ฮวัง แจ-มิน   (6) | คิม อู-ซอก   (7) |
| 11 | คัง ฮยอน-อู  | ยาย่า   (7) | ฮิคารุ   (11) | โอ ฮยอน-แท   (7) | คัง มิน-ซอ   (2) | ฮิคารุ   (7) |
| 12 | คิม กยู-แร  | คิม อู-ซอก   (12) | คัง แด-ฮยอน   (7) | เค-โซล   (5) | แซนต้า   (3) | เคย์ดัน   (6) |
อันดับ > Producer Pick (ครูประจำชั้นเลือกไว้)

ในแต่ละภาคเรียนครูประจำชั้นหลักในภาคเรียนนั้นมีสิทธิในการเลือกช่วยผู้เข้าแข่งขันที่จะต้องตกรอบให้สามารถเข้าไปสู่รอบถัดไปได้ภาคเรียนละ 1 คน
| ภาคเรียน | ผู้เข้าแข่งขัน | ครูประจำชั้น | หมายเหตุ |
| --- | --- | --- | --- |
| 1 | มุน ฮยอน-บิน | ช็อน โซ-ย็อน | ผ่านโดยอัตโนมัติในการทดสอบระหว่างภาคเรียนและการคัดออกของเกรด 3 |
| 2 | พัค ฮยอน-กึน | ชัง อู-ย็อง | ผู้เข้าแข่งขันที่ถูกคัดออกและถูกเลือกโดยครูประจำชั้นให้ผ่านเข้ารอบไปสู่ภาคเรียนที่ 3 |
| 3 | แดเนียล ฮยอนอู ลาชาเปล | ช็อง จิน-ย็อง | ผู้เข้าแข่งขันที่ถูกคัดออกและถูกเลือกโดยครูประจำชั้นให้ผ่านเข้ารอบไปสู่ภาคเรียนที่ 4 |
| 4 | ฮา ซอกฮี | คัง ซึง-ยุน | ผู้เข้าแข่งขันที่ถูกคัดออกและถูกเลือกโดยครูประจำชั้นให้ผ่านเข้ารอบไปสู่รอบรองสุดท้าย |
ผลงานเพลง > ซิงเกิล

| ชื่อ | ปี ค> ศ..ปี ค.ศ. | อันดับสูงสุด> KOR | อันดับสูงสุด> KOR Hot 100 | อันดับสูงสุด> JPN Hot 100 | อัลบั้ม |
| --- | --- | --- | --- | --- | --- |
| "FANTASY" | 2023 | TBA | TBA | TBA | ซิงเกิลไม่มีอัลบั้ม  |
"—" หมายถึง การเผยแพร่ที่ไม่ได้ขึ้นชาร์ตหรือไม่ได้เผยแพร่ในพื้นที่นั้น
เรตติง

| Ep>  | วันที่ออกอากาศอย่างเป็นทางการ | ค่าเฉลี่ยของผู้ชม (ประชาชนชาวเกาหลีใต้) |
| --- | --- | --- |
| 1 | 30 มีนาคม ค.ศ. 2023 | 0.6% (NR) |
| 2 | 6 เมษายน ค.ศ.2023 | 0.9% (NR) |
| 3 | 13 เมษายน ค.ศ. 2023 | 0.8% (NR) |
| 4 | 20 เมษายน ค.ศ. 2023 | 0.6% (NR) |
| 5 | 27 เมษายน ค.ศ. 2023 | 0.6% (NR) |
| 6 | 4 พฤษภาคม ค.ศ. 2023 | 0.5% (NR) |
| 7 | 11 พฤษภาคม ค.ศ. 2023 | 0.5% (NR) |
| 8 | 18 พฤษภาคม ค.ศ. 2023 | 0.5% (NR) |
| 9 | 25 พฤษภาคม ค.ศ. 2023 | 0.6% (NR) |
| 10 | 1 มิถุนายน ค.ศ. 2023 |  |
| 11 | 8 มิถุนายน ค.ศ. 2023 |  |
| 12 | 15 มิถุนายน ค.ศ. 2023 |  |
| Average | Average |  |
Special
| 1 | 25 กุมภาพันธ์ ค.ศ. 2023 | N/A |
| 2 | 23 มีนาคม ค.ศ. 2023 | 0.6% (NR) |
| 3 | 9 เมษายน ค.ศ 2023 | N/A |
 ในตารางด้านบน, ตัวเลข สีน้ำเงิน หมายถึงต่าเฉลี่ยที่ต่ำที่สุด และ ตัวเลข สีแดง หมายถึงค่าเฉลี่ยที่สูงที่สุด  N/A หมายถึงตอนที่ไม่ได้มีการเผยแพร่ค่าเฉลี่ยของผู้ชมตอนนั้น  NR หมายถึงตอนนั้นไม่ได้ติดใน 20 อันดับแรกของรายการประจำวัน
แหล่งข้อมูลอื่น

เว็บไซต์ทางการ (ในภาษาเกาหลี)
Fantasy Boys at Naver (ในภาษาเกาหลี)
Fantasy Boys at Naver NOW (ในภาษาเกาหลีและอังกฤษ)
สมเด็จพระราชาธิบดีอิซกันดาร์

| สมเด็จพระราชาธิบดีอิซกันดาร์ |
| --- | --- |
อัล-มุตาวักกิล อาลัลละฮ์ (ผู้พึ่งพิงพระเป็นเจ้า)
พระบรมฉายาลักษณ์ สมเด็จพระราชาธิบดีอิซกันดาร์
ยังดี เปอร์ตวน อากง ลำดับที่ 8
ครองราชย์: 26 เมษายน พ.ศ. 2527 - 25 เมษายน พ.ศ. 2532
ราชาภิเษก: 14 พฤศจิกายน พ.ศ. 2527
ก่อนหน้า: ฮัจญีแห่งปะหัง
ถัดไป: อัซลันแห่งเปรัก
นายกรัฐมนตรี: มาฮาดีร์ บิน โมฮามัด
สุลต่านแห่งรัฐยะโฮร์
ครองราชย์: 11 พฤษภาคม พ.ศ. 2524 - 22 มกราคม พ.ศ. 2553
ก่อนหน้า: สุลต่านอิซมาอิล
ถัดไป: สมเด็จพระราชาธิบดีอิบราฮิม อิซมาอิลแห่งยะโฮร์

พระราชสมภพ: 8 เมษายน พ.ศ. 2475 ยะโฮร์ มาเลเซีย บริติชมาลายา
สวรรคต: 22 มกราคม พ.ศ. 2553 (77 พรรษา) ยะโฮร์ มาเลเซีย
คู่อภิเษก: เตงกู ซานาริยะห์ บินตี เตงกู ปังลิมา รายา อะหมัด
ราชวงศ์: เตอเมิงกุง
พระราชบิดา: สุลต่านอิซมาอิล
พระราชมารดา: Sultanah Ungku Tun Aminah Binti Ungku Ahmud
สมเด็จพระราชาธิบดีอิซกันดาร์ พระองค์เป็นสุลต่านแห่งรัฐยะโฮร์องค์ที่ 24 โดยขึ้นครองราชย์ต่อจากสุลต่านอิซมาอิล พระองค์พระราชสมภพเมื่อวันที่ 8 เมษายน พ.ศ. 2475 ณ โจโฮร์บะฮ์รู ยะโฮร์
พระองค์เป็นยังดี เปอร์ตวน อากง องค์ที่ 8 ของมาเลเซีย พระองค์เสด็จสวรรคตในวันที่ 22 มกราคม พ.ศ. 2553 พระชนมายุ 77 ปี 289 วัน
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ไทย :
พ.ศ. 2528 –  เครื่องราชอิสริยาภรณ์อันเป็นมงคลยิ่งราชมิตราภรณ์ (ร.ม.ภ.)
จักรพรรดินโปเลียน (ภาพยนตร์)

| จักรพรรดินโปเลียน |
| --- | --- |
ใบปิดภาพยนตร์
กำกับ: ริดลีย์ สกอต
เขียนบท: เดวิด สการ์ปา
อำนวยการสร้าง:   ริดลีย์ สกอต  เควิน เจ. วอลช์  มาร์ค ฮัฟแฟม  วาคีน ฟินิกซ์ 
นักแสดงนำ: วาคีน ฟินิกซ์ วาเนสซา เคอร์บี ทาฮาร์ ราฮิม รูเพิร์ต เอเวอเรตต์ เบน ไมล์ส ลูดิวีน แซกเนียร์ แมทธิว นีดแฮม จอห์น ฮอลลิงเวิร์ธ ยูสเซฟ เคอร์คูร์ ชิเนด คิวแซ็ก จูเลียน ไรนด์-ทัทท์ ฟิล คอร์นเวลล์ เอดูอาร์ ฟิลิปปอนนาต ยานิส นีเวอเนอร์ ไมลส์ จัปป์ เอ็ดเวิร์ด เบนเนตต์ เอียน แมคนีซ พอล รีส แคทเธอรีน วอล์กเกอร์ กาวิน สโปกส์ มาร์ค บอนนาร์
กำกับภาพ: ดาริอุส วอลสกี
ตัดต่อ:   แคลร์ ซิมป์สัน  แซม เรสติโว 
ดนตรีประกอบ: มาร์ติน ฟิปส์
บริษัทผู้สร้าง:   แอปเปิ้ลสตูดิโอส์  สกอตต์ฟรีโปรดักชั่น  
ผู้จัดจำหน่าย:   โคลัมเบียพิคเจอร์ส (ผ่าน โซนี่พิคเจอร์สรีลิสซิ่ง)  แอปเปิลออริจินอลฟิล์ม (ผ่านแอปเปิลทีวี+) 
วันฉาย:   14 พฤศจิกายน ค.ศ. 2023 (2023-11-14) (ซัลเล พลีเยล)  22 พฤศจิกายน ค.ศ. 2023 (2023-11-22) (สหรัฐอเมริกา สหราชอาณาจักร และ ประเทศไทย) 
ความยาว: 157 นาที
ประเทศ:   สหรัฐอเมริกา  สหราชอาณาจักร 
ภาษา: อังกฤษ
ทุนสร้าง: 130–200 ล้านดอลลาร์สหรัฐ
ทำเงิน: 220.7 ล้านดอลลาร์สหรัฐ
จักรพรรดินโปเลียน (อังกฤษ: Napoleon) เป็นภาพยนตร์แนวดราม่า อิงประวัติศาสตร์ ที่ออกฉายในปี ค.ศ. 2023 กำกับโดย ริดลีย์ สกอต เขียนบทโดย เดวิด สการ์ปา นำแสดงโดย วาคีน ฟินิกซ์ วาเนสซา เคอร์บี ทาฮาร์ ราฮิม รูเพิร์ต เอเวอเรตต์ เบน ไมล์ส ลูดิวีน แซกเนียร์ แมทธิว นีดแฮม จอห์น ฮอลลิงเวิร์ธ ยูสเซฟ เคอร์คูร์ ชิเนด คิวแซ็ก จูเลียน ไรนด์-ทัทท์ ฟิล คอร์นเวลล์ เอดูอาร์ ฟิลิปปอนนาต ยานิส นีเวอเนอร์ ไมลส์ จัปป์ เอ็ดเวิร์ด เบนเนตต์ เอียน แมคนีซ พอล รีส แคทเธอรีน วอล์กเกอร์ กาวิน สโปกส์ และ มาร์ค บอนนาร์ เนื้อเรื่องกล่าวถึงเส้นทางการเรืองอำนาจของนโปเลียน โบนาปาร์ต และความสัมพันธ์กับจักรพรรดินีโฌเซฟีน
จักรพรรดินโปเลียนออกฉายรอบปฐมฤกษ์ที่ซัลแปลแยลในปารีสเมื่อวันที่ 14 พฤศจิกายน ค.ศ. 2023 และทางโซนี่พิคเจอร์สรีลิสซิ่งนำมาเผยแพร่ในสหรัฐและสหราชอาณาจักรในวันที่ 22 พฤศจิกายน ค.ศ. 2023 ก่อนสตรีมผ่านแอปเปิลทีวี+ ในวันที่ 1 มีนาคม ค.ศ. 2024 ภาพยนตร์ได้รายได้ไป 220.7 ล้านดอลลาร์สหรัฐทั่วโลกและได้รับคำวิจารณ์ผสม โดยได้รับเสียงชื่นชมในด้านลำดับการต่อสู้และการแสดง แต่ถูกวิจารณ์ในด้านความไม่ถูกต้องทางประวัติศาสตร์
นักแสดง

วาคีน ฟินิกซ์ (ซ้าย) ผู้รับบทเป็นนโปเลียน
วาคีน ฟินิกซ์ รับบท นโปเลียน โบนาปาร์ต จักรพรรดิฝรั่งเศส
วาเนสซา เคอร์บี รับบท โฌเซฟีน เดอ โบอาร์แน สมเด็จพระจักรพรรดินีและพระมเหสีองค์แรกของนโปเลียน
ทาฮาร์ ราฮิม รับบท ปอล บารัส นักการเมืองที่เป็นหัวหน้าผู้บริหารคณะดีแร็กตัวร์ในช่วงการปฏิวัติฝรั่งเศส
รูเพิร์ต เอเวอเรตต์ รับบท อาร์เธอร์ เวลสลีย์ ดยุกแห่งเวลลิงตัน
เบน ไมล์ส รับบท หลุยส์ เดอ โกแล็งกูร์ นักการทูตและที่ปรึกษาของนโปเลียน
ลูดิวีน แซกเนียร์ รับบท มาดามตัลเลียง บุคคลในวงสังคม และขุนนางสตรี
แมทธิว นีดแฮม รับบท ลูว์เซียง โบนาปาร์ต น้องชายของนโปเลียน
จอห์น ฮอลลิงเวิร์ธ รับบท จอมพล มีแชล แน
ยูสเซฟ เคอร์คูร์ รับบท จอมพล หลุยส์-นีกอลา ดาวู
ชิเนด คิวแซ็ก รับบท เลตีเซีย โบนาปาร์ต มารดานโปเลียน
จูเลียน ไรนด์-ทัทท์ รับบท แอมานุแอล โฌแซ็ฟ ซีเยแย็ส
ฟิล คอร์นเวลล์ รับบท ชาร์ล-อ็องรี ซ็องซง พนักงานเพชฌฆาต
เอดูอาร์ ฟิลิปปอนนาต รับบท จักรพรรดิอะเลคซันดร์ที่ 1 แห่งรัสเซีย
ยานิส นีเวอเนอร์ รับบท ฮิปโปไลต์ ชาลส์
ไมลส์ จัปป์ รับบท จักรพรรดิฟรันทซ์ที่ 2
เอ็ดเวิร์ด เบนเนตต์ รับบท ฌ็อง เดอ ก็องบาเซแร็ส ผู้สนับสนุนฝ่ายเจ้า
เอียน แมคนีซ รับบท พระเจ้าหลุยส์ที่ 18 พระมหากษัตริย์ฝรั่งเศสในช่วงการฟื้นฟูราชวงศ์บูร์บงหลังนโปเลียนถูกเนรเทศไปยังเกาะเอลบา
พอล รีส รับบท ตาแลร็อง-เปรีกอร์ นักการทูตคนสำคัญ
แคทเธอรีน วอล์กเกอร์ รับบท มารี อ็องตัวแน็ต อาร์ชดัชเชสแห่งออสเตรีย ภายหลังกลายเป็นราชินีแห่งฝรั่งเศส
กาวิน สโปกส์ รับบท มูแล็ง นักการเมืองฝ่ายคณะดีแร็กตัวร์
มาร์ค บอนนาร์ รับบท พลเอก ฌ็อง-อ็องเดิช ฌูโน